ร้านอาหารอยู่ที่ชั้น 6 แนะนำให้จองที่นั่งล่วงหน้าก่อนนะคะ และแต่ละวันจะมี special menu แตกต่างกันไปค่ะ สำหรับวันนี้ที่แพ็ทไปคือวันเสาร์ จะมีฟัวกราส์เป็นเมนูพิเศษค่ะ 

ร้านอาหารที่นั่งกว้างขวางดีค่ะ แต่จุดตักอาหารอยู่กระจุกตัวกันมาก โดยเฉพาะส่วนที่เป็นย่างๆค่ะ คนไปยืนรอกันเต็มจนไม่มีที่ว่างให้สั่งเลย สำหรับข้อติคือ ทางโรงแรมควรมีเบอร์โต๊ะสำหรับสั่งให้ย่างด้วย เพราะดูเหมือนจะมั่วๆไปหมด ไม่รู้จานไหนเป็นของใคร ถ้าไม่อยากหายคนก็เลยยืนรออยู่ด้านหน้าเต็มไปหมด -.-"

โซนอาหารญี่ปุ่น เมนูก็ทั่วๆไปไม่มีอะไรโดดเด่นเป็นพิเศษ รสชาติเฉยๆค่ะ แต่วาซาบิแรงดีมากค่ะ ^^"

โซนอาหารจีน ติ่มซำมีอยู่ไม่เท่าไหร่นัก ก็จะมีขนมจีบตรึม ถัดไปข้างๆติ่มซำจะมีเป็ด หมูแดง หมูกรอบ เป็นที่กล่าวขานมากว่าที่นี่อร่อย เลยเดินตรงไปขอเป็นสิ่งแรกเลยค่ะ ^__^
เป็ดนุ่มมากค่ะ หมูแดงก็อร่อย หมูกรอบนี่ก็กรอบมากๆ ถือว่าอร่อยสมคำร่ำลือ แพ็ทลองสั่งบะหมี่หยกมาลองด้วย เส้นนุ่มมากค่ะ

โซนอาหารอิตาเลียน มีพิซซ่าที่สามารถสั่งหน้าตามที่ต้องการเลยค่ะ ได้เป็นถาดเลยนะคะ อาจจุกอิ่มได้ แป้งพิซซ่าอร่อยมากกกกก นุ่มกรอบ ชีสเยิ้มยืดเลยค่ะ อร่อยค่ะๆๆๆ ปลื้มหมดถาด! 
ถัดมาคือสปาเก็ตตี้ต่างๆ เส้นมีเลือก 3 แบบ แพ็ทลองสั่งเส้นดำผัดพริกกระเทียมใส่หอยเชลล์ รสชาติเผ็ดดีค่ะ หอยเชลล์สด ใช้วัตถุดิบดีค่ะ เส้นก็ลวกกำลังดีไม่เละค่ะ อีกจานคือคาโบนาร่าค่ะ ชีสเข้มอร่อยดีค่ะ แต่ไม่มีเบคอนกรอบอ่ะ เซ็ง =.=

มาดูโซนโปรดแพ็ทดีกว่า...นั่นก็คือของหวานนั่นเอง ^_____^ ของหวานตรึม! จ้องมานานละ เยอะจนเลือกไม่ถูกเลยค่ะ มีช็อคโกแลตลาวา น่ากินมากกกกก ตักมาอย่างเยอะเลยค่ะ ฮ่าๆๆๆ พร้อมไอศกรีมโฮมเมด(วันนี้มีรสชาเขียวและมะม่วง) ชาเขียวอร่อยมากๆๆๆๆๆๆๆ สุดๆๆๆๆเลยค่ะ นอกจากนี้ยังมีเค้กเล็กๆน้อยๆเต็มไปหมด รสชาติดีค่ะ ชอบ อ้อยังมีบัวลอยด้วย น้ำกะทิเค็มไปนิด แต่ก็ถือว่าอร่อยค่ะ ^^

ปล.  ขอหักตรงเรื่องหน้าตาพนักงานที่ไม่ค่อยจะยิ้มแย้มหน่อยนะคะ. ><